رعحوتب

رعحوتپ (انجليزى Rahotep)،معنى اسمه رع سعيد، كان فى فترة السلالة المصريه الرابعة كاهن اعلى ف مدينة اون اللى هى (عين شمس/ هليوپوليس) وكمان كان جنرال و امير ف مدينة پي (بوتو) ودى واحده من المدن المصرية المقدسة ف شمال الدلتا.
رعحوتپ معروف بتمثاله و تمثالمراته نُفرت (معنى اسمها الجميلة) و دول اكتشفهم الفرنسى اوجيست مارييت Auguste Mariette سنة 1871 و موجودين الاتنين جنب بعض النهارده ف المتحف المصرى.
رعحوتپ، زى ما بيعتقد بعض علما المصريات، كان ابن الملك سنفرو، مؤسس السلالة الرابعة; و فيه علما مصريات تانيين بيعتقدوا أنه كان ابن حونى اخر ملوك الاسرة التالتة المصرية; وعلما كمان بيعتقدو انه ماكنش ابن لأى ملك من ملوك مصر.
اما بخصوص اسم والدته فلسه ده لغز لحد النهارده.

تصنيف:مصر القديمه